

Budapest Főváros XX. kerület

Pesterzsébet Önkormányzata

**PÉNZÜGYI BIZOTTSÁG**

1201 Budapest, Kossuth Lajos tér 1.

www.pesterzsebet.hu

**J E G Y Z Ő K Ö N Y V**

Készült a Pénzügyi Bizottság 2019. június 03-án 15.00 órai kezdettel, a Budapest Főváros XX. Kerület Pesterzsébeti Polgármesteri Hivatal nagytermében megtartott NYÍLT üléséről.

**Az ülésen megjelentek**: Marton Sándorné, a bizottság elnöke

 Komoróczy László

 Dr. Michelisz Annamária

 Csasznyné Kanalas Irén

 Orbán János

 Somodi Klára

 Tóth Károly

 Nemesné Németh Judit

 bizottsági tagok

**Az ülésről távolmaradt:** Rostagni Attila - igazoltan

**Meghívott vendégek:** Szabados Ákos polgármester

 Juhász Lajosné alpolgármester - jelen van

 Kovács Eszter alpolgármester

 Nemes László alpolgármester

 Dr. Demjanovich Orsolya jegyző

 Kócziánné dr. Pohl Mónika aljegyző – jelen van

 Dr. Hangyáné Csóka Éva osztályvezető

 Kernné dr. Kulcsár Dóra osztályvezető-jelen van

 Kovács András osztályvezető - jelen van

 Lehoczki Péterné osztályvezető - jelen van

 Puskás Péter Pál osztályvezető - jelen van

 Schmidtné Buda Andrea osztályvezető – jelen van

 Somlainé Kóródy Éva osztályvezető

 Szabó Szilvia osztályvezető-helyettes – jelen van

 Kaposvári Nóra

 Dr. Serfőző Anikó

 Vántsa Katalin könyvvizsgáló

**A bizottság titkára:** Drobni Viktória

Marton Sándorné: Üdvözli a megjelenteket.

Megállapítja, hogy a bizottság 9 megválasztott tagjából 8 fő jelen van, így a bizottság határozatképes.

Tájékoztatja a bizottság tagjait, hogy a kiküldött napirendekhez képest változás történt, az 5. napirendi pont a testületi ülés 17. napirendi pontja lett.

Megállapítja, hogy a bizottság 9 megválasztott tagjából jelenlevő 8 tag 8 igen 0 nem 0 tartózkodással elfogadta azt.

**53/2019 (VI.03.) PB sz. határozat**

**A Pénzügyi Bizottság**

**2019. június 03-i ülésének napirendjét az alábbiak szerint fogadja el:**

**Nyílt ülés napirendi pontjai:**

**1. napirendi pont**

**Javaslat Budapest Főváros XX. kerület Pesterzsébet Önkormányzata és szervei szervezeti és működési szabályzatáról szóló 37/2014. (XI. 13.) önkormányzati rendelet módosítására**

(Testületi ülés 3. napirendi pontja)

**2. napirendi pont**

**Javaslat az INTEGRIT-XX Kft. törzstőkéjének felemelésére**

(Testületi ülés 9. napirendi pontja)

**3. napirendi pont**

**Javaslat a Budapest XX. Vízisport u. 170021és 170022 hrsz-ú ingatlanrészek vonatkozásában szolgáltatási koncessziós szerződés hatályának meghosszabbítására és az Erzsébeti Spartacus Munkás Testedző Kör 2018. évi beszámolójának elfogadására**

(Testületi ülés 10. napirendi pontja)

**4. napirendi pont**

**Javaslat diákok nyári foglalkoztatásának támogatására**

(Testületi ülés 13. napirendi pontja)

**5. napirendi pont**

**Javaslat tulajdonosi hozzájárulás megadására a Budapest XX. kerület, Ady Endre u. 150. szám alatti Sporttelepen létesítendő öltözőblokk és egyéb beruházások megvalósítása érdekében**

(Testületi ülés 17. napirendi pontja)

**6. napirendi pont**

**Egyebek**

**Zárt ülés napirendi pontjai:**

**6. napirendi pont**

**S. I.né**

**1204 Budapest XX. ker. D. utca X. fsz. X. szám alatti lakos részletfizetés engedélyezésére irányuló kérelme**

Marton Sándorné: Üdvözli a Bizottság 2019. június 03-i ülésén megjelenteket.

Megnyitja a nyílt ülés első napirendi pontját.

**1.napirendi pont**

**Javaslat Budapest Főváros XX. kerület Pesterzsébet Önkormányzata és szervei szervezeti és működési szabályzatáról szóló 37/2014. (XI. 13.) önkormányzati rendelet módosítására**

Marton Sándorné: Megkérdezi a bizottság tagjait, van-e kérdésük, hozzászólásuk az első napirendi ponthoz.

Nem érkezik hozzászólás, kérdés a bizottság tagjaitól.

Marton Sándorné: Szavazásra teszi fel a Javaslat Budapest Főváros XX. kerület Pesterzsébet Önkormányzata és szervei szervezeti és működési szabályzatáról szóló 37/2014. (XI. 13.) önkormányzati rendelet módosításáról szóló határozati javaslatot.

Megállapítja, hogy a bizottság 9 megválasztott tagjából jelenlevő 8 tag 8 igen 0 nem 0 tartózkodással **elfogadásra** javasolja azt.

**54/2019 (VI.03.) PB sz. határozat**

A Pénzügyi Bizottság elfogadásra javasolja a Képviselő-testületnek a Budapest Főváros XX. kerület Pesterzsébet Önkormányzata és szervei szervezeti és működési szabályzatáról szóló 37/2014. (XI. 13.) önkormányzati rendelet módosítását.

Felelős: Marton Sándorné

Határidő: 2019.06.03.

Marton Sándorné: Az első napirendi pontot lezárja.

Megnyitja a következő napirendi pontot.

**2.napirendi pont**

**Javaslat az INTEGRIT-XX Kft. törzstőkéjének felemelésére**

Marton Sándorné: Megkérdezi a bizottság tagjait, van-e kérdésük, hozzászólásuk a második napirendi ponthoz.

Kiegészítés, hozzászólás nem hangzik el.

Marton Sándorné: Szavazásra teszi fel a Javaslat az INTEGRIT-XX Kft. törzstőkéjének felemeléséről szóló határozati javaslatot.

Megállapítja, hogy a bizottság 9 megválasztott tagjából jelenlevő 8 tag 8 igen 0 nem 0 tartózkodással elfogadta azokat.

**55/2019 (VI.03.) PB sz. határozat**

A Képviselő-testület úgy dönt, hogy:

1. mint az INTEGRIT-XX Városüzemeltetési-, Szervező-, Fejlesztő és Szolgáltató Kft. (cégjegyzékszám: 01-09-061468, székhely: 1205 Budapest, Jókai M. u. 89-91.) alapítója, 100%-os tulajdonosa a társaság 107.138.000,- Ft összegű törzstőkéjét 19.000.000,- Ft összeggel, 126.138.000,- Ft összegre (egyszázhuszonhatmillió-egyszázharmincnyolcezer forint) felemeli. A törzstőke felemelése 19.000.000,- Ft (tizenkilencmillió forint) pénzbeli betét szolgáltatása útján történik az INTEGRIT-XX. Kft. bankszámlájára 2019. június 30. napjáig történő átutalással.

II. a 19.000.000,- Ft pénzbeli hozzájárulás biztosításához szükséges fedezetet az Önkormányzat 2019. évi költségvetéséről szóló 10/2019. (II.20.) önkormányzati rendelet 2.5. sz. melléklet általános tartalék sora terhére biztosítja.

1. felkéri a polgármestert, hogy a pénzbeni betét INTEGRIT-XX Kft. számlájára történő átutalásáról gondoskodjon.
2. felkéri a polgármestert, hogy a törzstőke emelés cégnyilvántartáson történő átvezetése érdekében szükséges, az INTEGRIT-XX Kft. alapító okiratának módosításával kapcsolatos iratokat írja alá.

Felelős: Marton Sándorné

Határidő: 2019.06.03.

Marton Sándorné: A második napirendi pontot lezárja.

**3. napirendi pont**

**Javaslat a Budapest XX. Vízisport u. 170021és 170022 hrsz-ú ingatlanrészek vonatkozásában szolgáltatási koncessziós szerződés hatályának meghosszabbítására és az Erzsébeti Spartacus Munkás Testedző Kör 2018. évi beszámolójának elfogadására**

Marton Sándorné: Megkérdezi a bizottság tagjait, van-e kérdésük, hozzászólásuk a napirendi ponthoz.

Kiegészítés, hozzászólás nem hangzik el.

Marton Sándorné: Szavazásra teszi fel a Javaslat a Budapest XX. Vízisport u. 170021és 170022 hrsz-ú ingatlanrészek vonatkozásában szolgáltatási koncessziós szerződés hatályának meghosszabbítására és az Erzsébeti Spartacus Munkás Testedző Kör 2018. évi beszámolójának elfogadásáracímű határozati javaslatot.

Megállapítja, hogy a bizottság 9 megválasztott tagjából jelenlevő 8 tag 8 igen 0 nem 0 tartózkodással elfogadta azt.

**56/2019 (VI.03.) PB sz. határozat**

Budapest Főváros XX. kerület Pesterzsébet Önkormányzata Képviselő-testülete úgy dönt, hogy:

1. az Erzsébeti Spartacus Munkás Testedző Kör Sportegyesülettel a Budapest XX. kerület Vízisport u. 12-18., valamint a Budapest XX. kerület Vízisport u. 20-28. szám alatt található ingatlanok (Hullám Csónakházak 1. és 2. számú csónakházai és a szerződéshez csatolt vázrajz szerinti kapcsolódó ingatlanrészek) üzemeltetésére 2017. december 20-án kötött és 2018. szeptember 28. napján módosított szolgáltatási koncessziós szerződés hatályát az Erzsébeti Spartacus Munkás Testedző Kör Sportegyesület kezdeményezésére 2025. december 31-re módosítja.
2. hozzájárul ahhoz, hogy a kizárólagos tulajdonában lévő Budapest XX. Vízisport u. 12-18. és 20-28.szám alatt található 170021. és 170022 hrsz. alatti ingatlanokon „A Közép-Duna vízi turizmusának komplex fejlesztése” című VEKOP-4-1.1-15-2016-0004 azonosítószámú pályázati projekt megvalósításához és a támogatási időszak során megvalósuló infrastrukturális fejlesztések támogatást igénylő általi aktiválásához, és kijelenti, hogy az ingatlan a kötelező fenntartási időszakban a fejlesztés céljára rendelkezésre áll.
3. a 2021-2025. évekre vonatkozóan előzetes kötelezettséget vállal a koncessziós díj összegének, azaz évi 18.000.000,- Ft+áfa összeg megfizetésére a 2021-2025. évek költségvetésének terhére, az alapfeladat ellátásának veszélyeztetése nélkül.
4. elfogadja a határozat melléklete szerinti, „Szolgáltatási koncessziós szerződés 2. sz. módosítása” elnevezésű dokumentumot és felkéri a polgármestert a szerződés módosítás aláírására.

Felelős: Marton Sándorné

Határidő: 2019.06.03.

Marton Sándorné lezárja a napirendi pontot.

Megnyitja a 4. napirendi pontot.

**4. napirendi pont**

**Javaslat diákok nyári foglalkoztatásának támogatására**

Marton Sándorné: Megkérdezi a bizottság tagjait, van-e kérdésük, hozzászólásuk a napirendi ponthoz.

Csasznyné Kanalas Irén: A diákmunkát vállalók milyen jellegű munka közül választhatnak?

Schmidtné Buda Andrea: A Szociális Foglalkoztatónál jelentkező diákok kétféle munka közül választhatnak. Tartanak fent helyeket kinti munkára és irodai, adminisztratív jellegű munkára is.

Marton Sándorné: Szavazásra teszi fel a Javaslat diákok nyári foglalkoztatásának támogatására című határozatot.

Megállapítja, hogy a bizottság 9 megválasztott tagjából jelenlevő 8 tag 8 igen 0 nem 0 tartózkodással elfogadta azt.

**57/2019 (VI.03.) PB sz. határozat**

Pesterzsébet Önkormányzatának Képviselő-testülete úgy dönt, hogy

1. támogatja 2019. július 1. és 2019. augusztus 31. között 20 fő diák nyári foglalkoztatását Pesterzsébet Önkormányzatának Szociális Foglalkoztatójánál,

2. jóváhagyja a Budapest Főváros Kormányhivatala XX. Kerületi Hivatala Foglalkoztatási Osztálytól igényelt támogatás keretszámait az alábbi táblázatban foglaltak szerint azzal, hogy a diákok nyári foglalkoztatása bér és járulékainak finanszírozása 100 %-os mértékben a Budapest Főváros Kormányhivatala XX. Kerületi Hivatala Foglalkoztatási Osztály támogatásával történik, míg a foglalkoztatáshoz megkövetelt munkaalkalmassági vizsgálat díja Pesterzsébet Önkormányzatának Szociális Foglalkoztatóját terheli az alábbi táblázatban foglaltak szerint:

|  |  |
| --- | --- |
|   | **2019. július 1. – 2019. augusztus 31.** **nyári diákfoglalkoztatás** |
| **Kormányhivataltól igényelt támogatás (100%) Ft-ban** | **Önrész** |
| **Emelés**  | **Csökkentés** | **Zárolás** | **Emelés**  | **Csökkentés** | **Zárolás** |
| Egyéb működési célú támogatások elkülönített állami pénzalapoktól | 5 341 650 |   |   |   |   |   |
| Felügyeleti szervi támogatás |   |   |   | 57 000 |   |   |
| **Bevétel összesen** | **5 341 650** | **0** | **0** | **57 000** | **0** | **0** |
|  |   |   |   |   |   |   |
| Diákmunkában résztvevőknek járó személyi juttatás | 4 470 000  |   |   | 0 |   |   |
| Munkaadókat terhelő járulékok, szociális hozzájárulási adó | 871 650 |   |   | 0 |   |   |
| Dologi kiadások (foglalkoztatás-egészségügyi vizsgálat) |   |   |   | 57 000 |   |   |
| **Kiadások összesen** | **5 341 650** | **0** | **0** | **57 000** | **0** | **0** |

3. felkéri a polgármestert, hogy az Önkormányzat 2019. évi költségvetési rendeletének soron következő módosítása során Pesterzsébet Önkormányzatának Szociális Foglalkoztatója tekintetében az előirányzatokat a 2. határozati pont szerinti táblázatban foglaltak alapján hagyja jóvá, és az önrész összegét, 57.000 Ft-ot az „Intézményi működési tartalék” sor terhére biztosítsa,

4. megbízza Pesterzsébet Önkormányzatának Szociális Foglalkoztatóját az alábbi feladatok ellátásával:

- diákok foglalkoztatásához kapcsolódó rövid határidejű kisegítő munkák (14-60 napos szerződésekkel) megszervezésével,

5. felkéri a polgármestert, valamint Pesterzsébet Önkormányzatának Szociális Foglalkoztatója intézményvezetőjét a szükséges intézkedések megtételére.

Felelős: Marton Sándorné

Határidő: 2019.06.03

**5. napirendi pont**

**Javaslat tulajdonosi hozzájárulás megadására a Budapest XX. kerület, Ady Endre u. 150. szám alatti Sporttelepen létesítendő öltözőblokk és egyéb beruházások megvalósítása érdekében**

Marton Sándorné: Megkérdezi a bizottság tagjait, van-e kérdésük, hozzászólásuk a második napirendi ponthoz.

Csasznyné Kanalas Irén: Helyileg tudni lehet már, hogy hová fog épülni az öltözőszekrény?

Kernné dr. Kulcsár Dóra: Konkrétan még nem tudjuk hol lesz elhelyezve.

Komoróczy László: Véleményem szerint Pesterzsébet nem annyira gazdag kerület, hogy fent tudja tartani ilyen mértékben ezeket az NB II-es terveket.

Marton Sándorné: Úgy gondolom, hogy fontos dolog fejlődni, jobb ha pályázunk és lesz egy modern, jó kialakított öltözőszekrénye a pályának.

Marton Sándorné: Szavazásra teszi fel a Javaslat tulajdonosi hozzájárulás megadására a Budapest XX. kerület, Ady Endre u. 150. szám alatti Sporttelepen létesítendő öltözőblokk és egyéb beruházások megvalósítása érdekében című határozati javaslatot.

Megállapítja, hogy a bizottság 9 megválasztott tagjából jelenlevő 8 tag 6 igen 2 nem 0 tartózkodással elfogadta azokat.

**58/2019 (VI.03.) PB sz. határozat**

A Képviselő-testület úgy dönt, hogy:

1. Budapest Főváros XX. kerület Pesterzsébet Önkormányzata kizárólagos tulajdonában lévő Budapest XX. Ady Endre út 150. szám alatti Sporttelep (177222 és 177223 hrsz.) területén a **Budapesti Pályafejlesztési Program keretében megvalósítandó öltözőblokk**, valamint **TAO forrás felhasználásával megvalósítandó, a labdarúgósportot kiszolgáló egyéb helyiségek kialakítása érdekében** a Magyar Labdarúgó Szövetséghez benyújtandó pályázathoz **elvi tulajdonosi hozzájárulását megadja** a Sporttelepet üzemeltető Erzsébeti Spartacus Munkás Testedző Kör Sportegyesület részére.
2. felkéri a polgármestert, hogy határozat végrehajtása érdekében a szükséges intézkedéseket tegye meg.

Felelős: Marton Sándorné

Határidő: 2019.06.03.

**6. napirendi pont**

**Egyebek**

Kérdés, kiegészítés, hozzászólás nem hangzik el.

Marton Sándorné: Lezárja a nyílt ülés utolsó napirendi pontját.

k.m.f

Marton Sándorné Rostagni Attila h.

Pénzügyi Bizottság elnöke Pénzügyi Bizottság alelnöke